  Туспуктэм: ИА «Удмуртия» Майя Бывальцева Удмуртиын Ижкарысь аэропортлэсь выль юртсэ пуктӥсь компания тодмо луиз. Ужъёсты нуон понна огкылэз 10-тӥ южтолэзёзь юнматозы. Со сярысь улосвыл тӧролэн но кивалтэтлэн пресс-службазы ивортӥз. « Ми вань предентдентъёсты рос-прос дунъямы но бырйимы компаниез, кудӥз куронъёслы тупа, бадӟым объектъёсты пуктонын кулэ опытэз, ужан тӥрлыкез но быгатонлыкъёсыз вань » Александр Синельников, «Ижавиа» огазеяськонлэн кивалтӥсез Быръем компания Удмуртиын улӥсьёслы тодмо ни, со Ижкарын 50 метръем бассейнэз пуктон ужъёсты йылпумъяз. Выль аэропортлэн юртэз 10 сюрс квадрат метрлэсь бадӟым луоз. Ветлыны шугъяськисьёс муртъёс понна эсклаторъёс но лифтъёс лэсьтозы, шутэтскон понна нимысьтыз мебель пуктозы. Лэсьтӥськонъя валтӥсь ужъёс 2023-тӥ арын быдэстэмын луозы шуыса чаклало. Объектэз 2024-тӥ арын уже кутыны малпало Тодэ вайытом, выль юртлэн инъетаз нырысетӥ изэз 2022-тӥ арын 26-тӥ гудырикошконэ понӥзы. Азьвылгес Удмуртиын улӥсьёс аэропортлэн выль тусызлэн эскизэз понна куара сётӥзы.   Тегъёс: лэсьтӥськон аэропорт Ижкар Удмуртия  